ՄՐՑՈՒԹԱՅԻՆ ՀԱՆՁՆԱԺՈՂՈՎԻ ՆԱԽԱԳԱՀ՝

ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ

ՆԱԽԱԳԱՀԻ ՏԵՂԱԿԱԼ

---------------------- Ս.ԱԹԱՆԵՍՅԱՆ

**ՀՐԱՊԱՐԱԿԱՅԻՆ ԾԱՆՈՒՑՈՒՄ 1**

**մրցույթի անցկացման մասին**

**(ծածկագիր` 1276-Ա)**

**Ե Ր Ե Վ Ա Ն - 2020**

Առաջնորդվելով ՀՀ կառավարությանն 2006 թ ապրիլի 27-ի N 820-Ն և 2020թ. հուլիսի 30-ի N 1276-Ա որոշումներով, ինչպես նաև Պետական գույքի կառավարման կոմիտեի նախագահի 2020 թվականի սեպտեմբերի 25-ի N 143-Ա հրամանով` Պետական գույքի կառավարման կոմիտեն հրավիրում է բոլոր սուբյեկտներին` մասնակցելու պետական սեփականություն հանդիսացող անշարժ գույքի և դրա օգտագործման ու սպասարկման համար հատկացված հողամասի (այսուհետ` գույք) օտարման մրցույթին (ծածկագիր` 1276-Ա):

**1. Ընդհանուր տեղեկություններ օտարվող գույքի մասին**

**Հավելված 1**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **NN**  **ը/կ** | Գույքի անվանումը | Գույքի հասցեն | Շենք, շինությունների մակերեսը (քառ. մետր) | Գույքի գնահատված արժեքը  (ՀՀ դրամ) | Հողամասի մակերեսը (հեկտար) | Հողի կադաստրային արժեքը  (ՀՀ դրամ) | Վաճառքի նվազագույն գինը  (ՀՀ դրամ) | Գույքի արժեքի որոշման հետ կապված գումարը  (ՀՀ դրամ) | Գույքի գնահատման ամսաթիվը | **Մրցույթի նախավճարի չափը (ՀՀ դրամ)** |
| **1** | 2 | 3 | 4 | 5 | 6 | 7 | 8 | 9 | 10 | **11** |
| 1. | Հասարակական շենք | Երևան, Արաբկիր, Օրբելի 23 փողոց | 9905.21 | 7 716 165 647 | 3.302955 և 0.004359 բաժնային սեփականություն | 837 299 093 և 1105260 | 7 716 165 647 | 1 194 625 | 08.07.2020 | **385 808 282** |

**2. Տեղեկություններ օտարվող գույքի մասին**

|  |
| --- |
| **2.1. Օտարման ներկայացված գույքը հանդիսանում է հասարակական տիպի տարածք** |

**3. Մրցույթին մասնակցելու պայմաններ**

3.1. Մրցույթին մասնակցելու իրավունք ունեն օտարման այն սուբյեկտները (կամ նրանց լիազոր ներկայացուցիչները), որոնք սահմանված կարգով վճարել են մրցույթի նախավճարը (տես՝ Հավելված 1-ը և 6.2 կետը) և 6.3 կետում նշված ժամկետում ներկայացրել են մրցույթի մասնակցության հայտ (օրինակելի ձևը կցվում է), որը ներառում է հետևյալ փաստաթղթերը՝

- գրավոր առաջարկ մրցույթի պայմանների վերաբերյալ (օրինակելի ձևը կցվում է),

- նախավճարի մուծումը հաստատող փաստաթղթերի բնօրինակը/ները/ կամ պատճենը/ները/,

- իրավաբանական անձանց համար՝ գրանցման և հիմնադիր փաստաթղթերի (պետական ռեգիստրի վկայական, կանոնադրություն) պատճենները, քաղաքացիների համար՝ անձնագրի և սոցիալական քարտի պատճենը կամ նույնականացման քարտի պատճենը,

- հայտատուի կողմից տրված լիազորագիր (եթե մրցույթին ներկայանում է լիազորված անձը),

- գործարար ծրագիր (**Գործարար ծրագիրը պետք է առնվազն ներառի հետևյալ տեղեկությունները. գույքի օգտագործման նպատակը և ակնկալվող արդյունքները, նվազագույն ներդրումների չափը, ստեղծվելիք հնարավոր աշխատատեղերի քանակը, ըստ տարիների նվազագույն ներդրումների չափ, գործարար ծրագրի առավելագույն ժամկետը, որը չի կարող ավել լինել չորս տարուց**),

- իրավաբանական անձանց համար նաև գրավոր հավաստում այն մասին, որ Հայաստանի Հանրապետության օրենքներով կամ դիմողի (հայտատուի) կանոնադրությամբ տվյալ գույքը տվյալ ձևով և պայմաններով գնելու համար պետական համապատասխան մարմինների կամ ներքին մարմինների (խորհուրդ, ընդհանուր ժողով) համաձայնություն չի պահանջվում, կամ, որ պահանջվող համաձայնություններն ստացված են (կցելով այդ համաձայնագրերը):

**4. Մրցույթի մասնակցության հայտերի ներկայացման կարգը**

4.1. Մրցույթի մասնակցության հայտերը ներկայացվում են Պետական գույքի կառավարման կոմիտե՝ մինչև 6.3 կետում նշված ժամկետի լրանալը:

Մրցույթի մասնակցության հայտերը՝ 3.1. կետում նշված մրցույթի մասնակցության համար անհրաժեշտ փաստաթղթերով, ներկայացվում են սոսնձված և ստորագրված ծրարով՝ անձամբ կամ փոստով: Ծրարը հասցեագրվում է մրցութային հանձնաժողովին՝ նշելով մրցույթի ծածկագիրը (ծածկագիր` N 1276-Ա) և մրցույթի մասնակցի տվյալները (անվանում /անուն, ազգանուն/, հասցե, հեռախոսահամար): Փոստով ուղարկված հայտերի (ծրարների) ներկայացման ժամկետ է համարվում ծրարի Պետական գույքի կառավարման կոմիտե մուտքի օրը և ժամը:

4.2. Սահմանված ժամկետից ուշ ներկայացված հայտերը չեն ընդունվում և առանց ծրարը բացելու վերադարձվում են հայտ ներկայացնողին:

4.3. Մրցույթի հայտատուները՝ մինչև մրցույթի մասնակցության հայտերի ընդունման վերջնական ժամկետի ավարտը (6.3 կետում նշված ժամկետի լրանալը) կարող են փոփոխել կամ հետ վերցնել հայտը: Մրցույթի հայտի փոփոխությունը կատարվում է հայտերի ներկայացման կարգով՝ ծրարի վրա ավելացնելով «փոփոխում» բառը:

Մրցույթի մասնակցության հայտերի ընդունման վերջնական ժամկետի ավարտից հետո (6.3 կետում նշված ժամկետի լրանալուց հետո) ներկայացված հայտի փոփոխության կամ հետ վերադարձման դիմումները ենթակա չեն քննարկման:

4.4. Մրցույթի մասնակիցների՝ մրցութային պայմաններին համապատասխան ներկայացրած առաջարկությունները պետք է արտահայտված լինեն թվային ցուցանիշներով։ **Օտարվող գույքի համար առաջարկվող գինը չպետք է փոքր լինի ՀՀ կառավարության կողմից սահմանված նվազագույն արժեքից:**

4.5. Մրցույթին ներկայացվող փաստաթղթերը ներկայացվում են տպագիր կամ պարզ ընթեռնելի ձեռագրով:

Մրցութային առաջարկները ներկայացվում են հայերեն լեզվով, իսկ օտար լեզուներով գրված փաստաթղթերը կարող են ուղեկցվել թարգմանություններով: Թարգմանությունների բացակայության դեպքում փաստաթղթերը կթարգմանվեն հանձնաժողովի կողմից:

4.6. Մրցութային առաջարկները կարող են ընդունվել նաև ֆաքսիմիլային կապով: Ստացված փաստաթղթերը Պետական գույքի կառավարման կոմիտեում դրվում են ծրարի մեջ և փակվում:

Ներկայացված ծրարները Պետական գույքի կառավարման կոմիտեի կողմից մուտքագրվում են:

4.7. Մրցույթի հայտը գրանցվում է հատուկ գրանցամատյանում՝ հայտատուին տալով ստացական մրցույթի մասնակցության հայտը ընդունելու վերաբերյալ:

4.8. Մրցույթի հայտատուները 6.2 կետում նշված հատուկ հաշվին մուծում են մրցույթի մասնակցության նախավճար Հավելված 1-ում նշված գումարի չափով:

Մրցույթում հաղթող ճանաչված մասնակցի նախավճարն ընդգրկվում է մասնակցի կողմից առաջարկված գույքի օտարման գնի մեջ: Մրցույթում հաղթող ճանաչված մասնակցի (կամ նրա լիազոր ներկայացուցչի) կողմից մրցույթի արդյունքների արձանագրությունը չստորագրելու, հետագա վճարումները չկատարելու և (կամ) պայմանագիր չկնքելու դեպքերում նախավճարը չի վերադարձվում և մրցույթը համարվում է չկայացած:

Մրցույթում հաղթող չճանաչված մասնակիցները, ինչպես նաև մասնակցի կարգավիճակ չստացած հայտատուները, մրցույթի մասնակցության նախավճարի վերադարձման նպատակով պետք է դիմեն Պետական գույքի կառավարման կոմիտե:

Հայցային վաղեմության ընդհանուր ժամկետում մրցույթում հաղթող չճանաչված հայտատուի (կամ նրա լիազոր ներկայացուցչի) կողմից համապատասխան դիմում չներկայացնելու դեպքում մրցույթի մասնակցության նախավճարը հաշվանցվում է Հայաստանի Հանրապետության պետական բյուջեի համապատասխան հաշվին:

4.9. Մրցույթի պայմաններին մրցութային առաջարկի անհամապատասխանության դեպքում մրցութային առաջարկ ներկայացրած սուբյեկտին մրցույթի մասնակցի կարգավիճակ չի տրվում և մրցութային առաջարկը հանվում է հետագա քննարկումից:

4.10. Մրցույթի հաղթողի որոշման համար առաջադրվում են հետևյալ պայմանները.

- **մրցույթում հաղթողին որոշելու համար հիմք են ընդունվում օտարվող գույքի համար առաջարկվող գինը և գործարար ծրագրին համապատասխան իրականացվելիք ներդրումների չափը (գումարային արտահայտությամբ).**

**- մրցույթի մասնակիցների առաջարկների գնահատումն իրականացվում է հետևյալ կշռային գործակիցներով՝ օտարվող գույքի համար առաջարկվող գին՝ 70%, ներդրումների չափը 30%.**

**- գույքի օտարման նպատակով առաջարկվող ներդրումների չափը պետք է ներ­կայացվի ըստ տարիների և չի կարող գերազանցել չորս տարին, որի հաշվարկն իրականացվելու է համապատասխան մարմնի կողմից շինարարական աշխատանքների թույլտվության տրամադրման պահից։**

4.11. Մրցույթի հաղթող է ճանաչվում այն մասնակիցը, որի առաջարկն առավելագույն չափով է բավարարում մրցույթի պայմաններին:

4.12. Մրցույթի մասնակիցները կարող են ներկա գտնվել հայտերի բացման նիստին՝ անվճար հիմունքներով։

**5. Վճարումներ և պայմանագրի կնքում**

5.1. Մրցույթի հաղթողը հինգօրյա ժամկետում ստանում է մրցույթի արդյունքների արձանագրության հաստատված օրինակը: Մրցույթի մյուս մասնակիցները կարող են ստանալ արձանագրության պատճենները:

5.2. Մրցույթի հաղթողը գույքի արժեքը պետք է վճարի մրցույթի արձանագրությունն ստանալու օրվանից **եռամսյա** ժամկետում, Հայաստանի Հանրա­պե­տության արժույթով` գույքի վաճառքի գումարի 70 տոկոսն ուղղելով Հայաս­տանի Հանրապետության պետական բյուջե, 30 տոկոսը` համապատասխան համայնքի ֆոնդային բյուջե` ըստ գույքի գտնվելու վայրի, իսկ հողամասի կադաստրային արժեքը վճարում է գանձապետական համապատասխան հաշվին:

5.3. Գնորդը պետք է վճարի նաև օտարվող գույքի արժեքի որոշման հետ կապված գումարը (ՀՀ դրամ՝ ներառյալ ավելացված արժեքի հարկը)` համաձայն հավելվածի:

**6. Մրցույթի անցկացման այլ պայմաններ**

|  |  |  |
| --- | --- | --- |
| 6.1 | Մրցույթի նախավճարի չափը (ՀՀ դրամ) | Տես հավելված 1, |
| 6.2 | Մրցույթի նախավճարի մուտքագրման հատուկ հաշիվը | Թիվ 1 տեղական գանձապետական բաժանմունք դրամային - 900013145017 |
| 6.3 | Մրցույթային առաջարկի ներկայացման վերջին ժամկետը | 2020 թվականի հոկտեմբերի 29-ը, ժամը` 18:00 |
| 6.4 | Մրցույթային առաջարկի ներկայացման վայրը | ք.Երևան, Տիգրան Մեծի 4, Պետական գույքի կառավարման կոմիտե, 406 սենյակ |
| 6.5 | Մրցույթի անցկացման օրը, ժամը և վայրը | 2020 թվականի նոյեմբերի 2-ը, ժամը` 15:00, ք.Երևան, Տիգրան Մեծի 4, Պետական գույքի կառավարման կոմիտե, |
| 6.6 | Ֆաքսիմիլային կապ | **(+37411) 529753** |
| 6.7 | Էլեկտրոնային կապ | info@spm.am |

**7. Լրացուցիչ տեղեկություններ**

Հայտ ներկայացնելիս անհրաժեշտ է հաշվի առնել ներքոհիշյալ տեղեկատվությունը.

«Երևանի Արաբկիր, Օրբելու փողոց 23 հասցեում գտնվող գույքի զբաղեցրած, օգտագործման ու սպասարկման համար հատկացված հողամասը ներառված է հասարակական նշանակության գոտում (գործառնական նշանակությունը՝ բուժական) և առաջնահերթ պահանջներից է տարածքում առկա հիմնական և արժեք ներկայացվող կառույցների պահպանումը՝ իրենց ճարտարապետական տեսքով և դրանք ենթակա են միայն վերանորոգման ու հարդարման։ Պահպանելով տարածքի համար նախատեսված գործառնական նշանակությունը, որպես հասարակական օգտագործման, նախատեսել բազմաֆունկցիոնալ հյուրանոցային համալիր (բացառելով բնակելի կառուցապատումը), որի կազմում հնարավոր է նախագծել նոր կառույցներ, մասնավորապես, համալիրի սպասարկման համար անհրաժեշտ ռեկրեացիոն տարածքներ և այլ օժանդակ շինություններ, միաժամանակ գոյություն ունեցող գլխավոր մասնաշենքի աջ և ձախ հատվածամասերում հնարավոր է առավել բարձր ծավալների շեշտադրում՝ մինչև 12 հարկ։ Կառուցապատման տոկոսն անհրաժեշտ է ընդունել շենք և շինություններ՝ 30%, հողամասի անջրանցիկ զբաղեցվող տարածք՝ 20%, հողամասի նվազագույն կանաչ ծածկույթ՝ 50%, հաշվի առնելով քննարկվող գոտու առկա լանդշաֆտային առանձնահատկությունները»։

Լրացուցիչ տեղեկությունների համար զանգահարել Պետական գույքի կառավարման կոմիտե,՝ 011-520628 հեռախոսահամարով:

**Պետական գույքի կառավարման կոմիտե**

**Հ Ա Յ Տ  
  
ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ (ՕՏԱՐՄԱՆ) ՄՐՑՈՒՅԹԻ ՄԱՍՆԱԿՑՈՒԹՅԱՆ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(հայտը ներկայացնողի անվանումը (անունը, ազգանունը),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

հասցեն, հեռախոսահամարը)

1. Ծանոթանալով 200\_թ-ի \_\_\_\_\_\_\_\_\_\_\_\_\_\_\_\_\_\_\_\_ -ին կայանալիք մրցույթում մասնավորեցվող (օտարվող) գույքի մասին հրապարակված տեղեկություններին՝ ցանկանում ենք (ցանկանում եմ) մասնակցել

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(գույքի անվանումը, գտնվելու վայրը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ի մրցույթին:

2. Մրցույթում հաղթելու դեպքում պարտավորվում ենք (պարտավորվում եմ) մրցույթի արձանագրությունն ստանալուց հետո մինչև եռամսյա ժամկետում վճարել առաջարկված գինը և սահմանված ժամկետում կնքել մասնավորեցման (օտարման) պայմանագիր:

3. Համաձայն ենք (համաձայն եմ), որ համապատասխան վճարումները չկատարելու և պայմանագիրը չկնքելու դեպքում մուծված նախավճարը չվերադարձվի:

 4. Անձնագրային տվյալները (նույնականացման քարտի տվյալները) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Ռեկվիզիտները \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(հաշվի համարը, բանկի անվանումը)

6. Կից ներկայացվում են`

♦ գրավոր առաջարկ մրցույթի պայմանների վերաբերյալ,

♦ կանխավճարի մուծումը հաստատող փաստաթղթերի պատճենները,

♦ իրավաբանական անձանց համար՝ գրանցման և հիմնադիր փաստաթղթերի (պետական ռեգիստրի վկայական, կանոնադրություն) պատճենները, քաղաքացիների համար՝ անձնագրի և սոցիալական քարտի պատճենը կամ նույնականացման քարտի պատճենը,

♦ մրցույթի մասնակցի կողմից տրված լիազորագիր (եթե մրցույթին ներկայանում է լիազորված անձը),

♦ գործարար ծրագիր

♦ իրավաբանական անձանց համար նաև գրավոր հավաստում այն մասին, որ Հայաստանի Հանրապետության օրենքներով կամ դիմողի (հայտատուի) կանոնադրությամբ տվյալ գույքը տվյալ ձևով և պայմաններով գնելու համար պետական համապատասխան մարմինների կամ ներքին մարմինների (խորհուրդ, ընդհանուր ժողով) համաձայնություն չի պահանջվում, կամ, որ պահանջվող համաձայնություններն ստացված են (կցելով այդ համաձայնագրերը։

Մրցույթի մասնակից (լիազորված անձ) \_\_\_\_\_\_\_\_\_ \_\_\_\_\_\_\_\_\_\_\_\_\_\_

|  |  |
| --- | --- |
|  | ստորագրությունը) |

\_\_\_\_ \_\_\_\_\_\_\_\_\_ 2020 թ

**ԳՐԱՎՈՐ ԱՌԱՋԱՐԿ ՄՐՑՈՒՅԹԻ ՊԱՅՄԱՆՆԵՐԻ ՎԵՐԱԲԵՐՅԱԼ**

----------մասնակցի անվանումը---------- հայտնում է, որ ցանկություն ունի մասնակցել Պետական գույքի կառավարման կոմիտե կողմից «1276-Ա» ծածկագրով հայտարարված մրցույթին և հրապարակային ծանուցման պահանջներին ու պայմաններին համապատասխան ներկայացնում է հետևյալ առաջարկը.

* **Գնային առաջարկ**

|  |  |  |  |  |
| --- | --- | --- | --- | --- |
| **Հ/հ** | **Գույքի հասցեն** | **Հողի կադաստրային**  **արժեքը (ՀՀ դրամ)** | **Գույքի արժեքի որոշման հետ կապված գումարը**  **(ՀՀ դրամ)** | **Առաջարկվող գին (ՀՀ դրամ)** |
| 1. | Երևան, Արաբկիր, Օրբելի փողոցի 23 | 837 299 093 և  1 105 260 | 1 194 625 |  |

* **Գործարար ծրագրի շրջանակներում առաջարկվող ներդրումների չափ**

|  |  |  |
| --- | --- | --- |
| **Հ/հ** | **Գույքի հասցեն** | **Առաջարկվող ներդրումների չափ (ՀՀ դրամ)** |
| 1. | Երևան, Արաբկիր, Օրբելի փողոցի 23 |  |

Գործարար ծրագիրը կցվում է։

Մրցույթի մասնակից (լիազորված անձ) \_\_\_\_\_\_\_\_\_ \_\_\_\_\_\_\_\_\_\_\_\_\_\_

|  |  |
| --- | --- |
|  | (ստորագրությունը) |

\_\_\_\_ \_\_\_\_\_\_\_\_\_ 2020 թ.